**לואי ויליאם טומלינסון** (באנגלית: **Louis William Tomlinson**; נולד ב-24 בדצמבר 1991) הוא זמר וכותב שירים אנגלי. ידוע בתור חבר בלהקת הבנים "וואן דיירקשן". ב-2010 הפך לחבר בלהקת וואן דיירקשן לאחר שהודח מריאליטי השירה "אקס פקטור בריטניה" בתור מבצע סולו. הלהקה הוציאה חמישה אלבומים מצליחים, יצאה לארבעה סיבובי הופעות עולמיים, וזכתה במספר פרסים. טומלינסון הוא מכותבי השירים העיקריים של הלהקה.

בדצמבר 2016 הוציא טומלינסון את הסינגל הראשון שלו בתור זמר סולו, "Just Hold On", הסינגל הגיע למקום השני במצעד הסינגלים הבריטי. ב-2017, הוא הוציא את הסינגל "Back to You" עם הזמרת האמריקאית ביבי רקסה ואת הסינגל "Miss You"; הסינגלים יהיו כלולים באלבום הסטודיו הראשון שלו. ב-31 בינואר 2020 הוציא את אלבומו הראשון "walls"

ב-2013 הוחתם טומלינסון בתור שחקן כדורגל בקבוצה דונקסטר רוברס של הפוטבול ליג צ'מפיונשיפ על בסיס ללא חוזה. ב-2015 הוא הקים חברת הקלטות משלו, "טריפל סטרינגס", חברה-בת של חברת ההקלטות של וואן דיירקשן, "סייקו רקורדס". ביולי 2020 הודיע טומלינסון על הפסקת ההתקשרות עם "סייקו רקורדס".

ביוגרפיה
--------

טומלינסון נולד בדונקסטר, דרום יורקשייר, לג'והאנה פולסטון וטרוי אוסטין, אשר נפרדו כשהוא היה תינוק ולואי ואביו הביולוגי לא שמרו על קשר. לאחר מכן לואי לקח את שם משפחתו של האב החורג שלו, מארק טומלינסון. אימו נפטרה לאחר מאבק בלוקמיה, בדצמבר 2016.

בבית הספר התיכון הופיע טומלינסון במספר מחזות זמר בבית הספר שבו למד, Hall Cross School. בהיותו נער הוא עבד בבית קולנוע ובאצטדיון הכדורגל של דונקסטר רוברס בתור מלצר בסוויטות האירוח. טומלינסון הודה שהוא לא מימש את עצמו מבחינה אקדמית בבית הספר אבל הוא נהנה לבלות עם חבריו ולהיות מעורב במחזות הזמר בבית הספר. טומלינסון גילם את דמותו של דני זוקו במחזמר "גריז" בהפקת בית הספר, וסיפר שהדבר נתן לו מוטיבציה להיבחן לריאליטי השירה "אקס פקטור".

### קריירה

לואי טומלינסון, 2012
#### קריירת משחק ואקס פקטור

טומלינסון, ביחד עם שתי אחיותיו, שיחק בסדרה "Fat Friends". לאחר מכן הוא למד בבית ספר למשחק בבארנסלי. הוא שיחק בסרט הטלוויזיה "If I Had You" של ITV ובסדרה "Waterloo Road" של BBC.

ב-2010, טומלינסון נבחן לעונה השביעית של ריאליטי השירה אקס פקטור בריטניה. אך לא הצליח להתקבל לקטגוריית הבנים בתחרות. לאחר הצעה של השופטת האורחת ניקול שרזינגר, לואי צורף ללהקה ביחד עם ארבעה בנים נוספים שגם הודחו מהתחרות, מפני שהשופטים הרגישו שהם טובים מדי בשביל להיות מודחים מהתחרות. לואי טומלינסון, הארי סטיילס, ליאם פיין, נייל הורן וזאין מאליק חוברו ללהקת בנים ובכך נכנסו לקטגוריית הלהקות והמשיכו בתחרות. הארי סטיילס המציא את השם "וואן דיירקשן".

וואן דיירקשן סיימה את התוכנית במקום השלישי, וזמן קצר לאחר מכן החתים סיימון קאוול את הלהקה על חוזה הקלטות בשווי שני מיליון לירה שטרלינג בסייקו מיוזיק.

ב-17 ביולי 2018, הוכרז שטומלינסון יהיה שופט לצד רובי ויליאמס, איידה פילד וסיימון קאוול בעונה ה-15 של אקס פקטור הבריטי. טומלינסון היה המנטור של קטגוריית הבנים, ובחר את המתמודדים דלטון האריס, ארמסטרונג מרטינס, ברנדן מוריי ואנטוני ראסל להופיע בשלב ההופעות החיות. בגמר התוכנית, דלטון האריס זכה במקום הראשון ובכך טומלינסון הפך לשופט הראשון בתוכנית שהתחרה בה בעבר וניצח בתור מנטור.

#### וואן דיירקשן

בעקבות ההצלחה הבינלאומית של וואן דיירקשן, שני אלבומי הסטודיו הראשונים של הלהקה, "Up All Night" שיצא ב-2011 ו-"Take Me Home" שיצא ב-2012, שברו מספר שיאי מכירות, הגיעו לראשי המצעדים ויצרו להיטים כמו "What Makes You Beautiful" ו-"Live While We're Young".

#### קריירת סולו

ב-2015 השתתף טומלינסון ב"אקס פקטור" בתור שופט אורח לצד סיימון קאוול. הוא הביע עניין להיות שופט קבוע ב"אקס פקטור" במהלך ההפסקה של וואן דיירקשן,
שתכננה להפסיק את פעילותה במרץ 2016 על מנת לאפשר לחברי הלהקה לעבוד על פרויקטים בנפרד. במהלך ההפסקה תכנן טומלינסון להמשיך לכתוב שירים ביחד עם חבר הלהקה ליאם פיין. הוא עסק גם בהדרכה והנהלה של להקת הבנות שייסד.

ב-10 בדצמבר 2016 הוציאו טומלינסון והדי ג'יי האמריקאי סטיב איוקי את הסינגל "Just Hold On". באותו היום הופיעו טומלינסון ואיוקי עם השיר בהופעה חיה בפעם הראשונה בגמר אקס פקטור הבריטי. טומלינסון הקדיש את השיר ואת הופעתו לאימו המנוחה. ביולי 2017 הוציא טומלינסון את הסינגל "Back to You" בשיתוף פעולה עם ביבי רקסה ו-Digital Farm Animals. לאחר מכן חתם על חוזה הקלטות עם אפיק רקורדס.

ב-21 בפברואר 2019 פורסם כי חתם על חוזה הקלטות עם אריסטה רקורדס. ב-27 בפברואר, טומלינסון הודיע ברשתות החברתיות שהסינגל שלו, "Two of Us", יצא ב-7 במרץ 2019.
לואי הוציא את האלבום הראשון שלו: "WALLS" ב-31 בינואר 2020. ביולי 2020 הודיע כי הוא עוזב את חברת התקליטים סייקו מיוזיק בה היה מיוצג מאז שנת 2011.

ב1 בפברואר 2022 יצא לסיבוב הופעות בצפון אמריקה, באירופה ובדרום אמריקה, והופיע גם בovo Wembley arena האולם שבו הוקמה הלהקה (וואן דיירקשן) מה שהיה מרגש במיוחד. הסיבוב הופעות היה מוצלח.

ב-11 בנובמבר 2022 הוציא טומלינסון את אלבומו השני: "Faith in the Future" האלבום הגיע למקום ראשון בבריטניה ומכר 35,239 בשבוע הראשון לאחר יציאתו. לאחר מכן יצא לסיבוב הופעות ב2023 בצפון אמריקה, אירופה ואסיה וב2024 יופיע בדרום אמריקה, בסיבוב הופעות שלו הופיע בO2 .

### כדורגל

טומלינסון השתתף במשחק צדקה באצטדיון קיפמאוט בעיר הולדתו, דונקסטר על מנת לגייס כסף לעמותה Bluebell Wood Charity והוא קיבל הצעה ממועדון הכדורגל המקצועי דונקסטר רוברס להצטרף למועדון על תנאים ללא חוזה לאחר שהרשים את המועדון ביכולותיו בזמן המשחק. העסקה הותאמה ללוח הזמנים של טומלינסון והוא שיחק רק במשחקים מתואמים מראש על מנת לא להפריע לקריירת המוזיקה שלו. הוא קיבל את מספר הקבוצה 28 לעונה בין השנים 2013–2014. טומלינסון התרגש להיות בקבוצה וסיפר כי הוא היה מעריץ כדורגל מגיל צעיר והוא נהג ללכת לצפות במשחקים באצטדיון הקבוצה בדונקסטר כשהיה ילד.

 
ב-8 בספטמבר 2013 שיחק טומלינסון בקבוצה של מועדון הכדורגל סלטיק במשחק צדקה לכבוד סטיליאן פטרוב. במהלך המשחק הוא נפצע לאחר שתוקל על ידי החלוץ האנגלי גבי אגבונלאהור והוחלף מיד לאחר מכן. בעקבות זאת ספג אגבונלאהור נאצות ממעריצי וואן דיירקשן בחשבון הטוויטר שלו ולכן הוא התנצל בפני טומלינסון. ב-26 במאי 2016 הוא השתתף במשחק הצדקה של חברו ללהקה נייל הורן באצטדיון קינג פאוור.

ב-7 בספטמבר 2014 חזר לסלטיק פארק על מנת להשתתף במשחק הצדקה "MAESTRIO Charity Match" לאחר שגויס לשחק בקבוצה שהרכיב ריו פרדיננד נגד הקבוצה שהרכיב פול מקסטיי. במשחק היה קהל של 25,000 אנשים עם הכנסות שנתרמו ליוניס"ף, War Child, Celtic Foundation ו-Rio Ferdinand Foundation.

### פילנתרופיה

בזמן היותו בוואן דיירקשן גייסה הלהקה כספים רבים לצדקה, וטומלינסון בעצמו היה מעורב גם בפעילות צדקה מחוצה לה. טומלינסון, ביחד עם חברו ללהקה ליאם פיין, אירח נשף צדקה לכבוד "Believe in Magic", ארגון התומך בילדים שהם חולים סופניים. טומלינסון ופיין נכנסו לקרב הצעות שבסופו טומלינסון תרם 10,000 לירה שטרלינג לצדקה כדי שיצבעו את הפנים של פיין. טומלינסון תרם גם שני מיליון לירות שטרלינג לארגון "Believe in Magic", וביחד, הוא ופיין תרמו מעל חמישה מילון לירות שטרלינג לארגון. חברי הלהקה האחרים, הארי סטיילס ונייל הורן לא יכלו להגיע לאירוע, אבל הם גם תרמו פריטים שנמכרו במכירה הפומבית שערך הארגון.

טומלינסון מעורב בפעילויות צדקה כבר מספר שנים. הוא מעורב לחלוטין בפעילויות של העמותה Bluebell Wood Children's Hospice והוא אחד מהתומכים שלה. טומלינסון נוטה להשתמש ברשתות החברתיות על מנת להעלות את המודעות והתמיכה בפעילות הצדקה שלו. לכבוד יום הולדתו ה-23, מעריצי להקת וואן דיירקשן גייסו כספים רבים ל- Bluebell Wood Children's Hospice. טומלינסון וכמה מבני משפחתו פנו לרשתות החברתיות על מנת לפרסם את העמותה Niamh's Next Step. מספר העוקבים בחשבון הטוויטר של העמותה עלה וכך גם המודעות למטרה של העמותה. במהלך ההפסקה של וואן דיירקשן, טומלינסון רוצה להמשיך בתרומותיו לצדקה בזמנו הפנוי.

באפריל 2016 הודיע טומלינסון שהוא ישחק כדורגל באירוע הצדקה Soccer Aid, אשר מגייס כסף לארגון יוניס"ף. הוא שיחק עם הנבחרת האנגלית לצד רובי ויליאמס, אולי מארס, פאדי מקגונס, ג'ק וויטהאל וסלבריטאים נוספים ב-5 ביוני 2016. הוא שיחק נגד חברו ללהקה נייל הורן, ששיחק בקבוצה הנגדית שייצגה את שאר מדינות העולם.

### חיים אישיים

הוריו של טומלינסון, טרוי אוסטין וג'והאנה פולסטון, נפרדו כשהיה פעוט. טומלינסון לא שמר על קשר עם אביו. יש לו ארבע אחיות למחצה מהנישואים השניים של אמו למארק טומלינסון: שרלוט "לוטי", פליסיטי "פיזי", והתאומות הזהות דייזי ופיבי. מארק וג'והאנה התגרשו בזמן שטומלינסון התחרה באקס פקטור. לטומלינסון יש אחות למחצה נוספת מהנישואים השניים של אביו. באוקטובר 2013 הוכרז שאמו ג'והאנה מצפה לתאומים עם ארוסה, דניאל דיקין. ב-12 בפברואר 2014, אימו ילדה תאומים לא זהים. ג'והאנה נישאה לדיקין ב-20 ביולי 2014. ב-7 בדצמבר 2016, אמו נפטרה בגיל 43, לאחר שנלחמה בלוקמיה במשך יותר משנה.

ביולי 2015 דווח שטומלינסון מצפה לתינוק מבריאנה ג'נגווירת'. בנם (פרדי) נולד ב-21 בינואר 2016.

ב-4 במרץ 2017 הוא נעצר לאחר שתקף צלם פפראצי בשדה התעופה בלוס אנג'לס. לאחר מכן שוחרר בערבות של כ-20,000 דולר. הוא התייצב בבית המשפט ב-29 במרץ.
טומלינסון תומך במפלגת הלייבור.

ב-15 במרץ 2019 פורסם שאחותו למחצה, פליסיטי, נפטרה ב-13 במרץ 2019, בגיל 18. בעקבות זאת ביטל טומלינסון את הופעתו ב"קומיק ריליף" שהייתה צפויה להתקיים ב-15 במרץ.

דיסקוגרפיה
----------

### אלבומי אולפן

* 2020: *Walls*
* 2022: *Faith in the Future*

פילמוגרפיה
----------

### סרטים

| שנה | שם | תפקיד |
| --- | --- | --- |
| 2013 | One Direction: This Is Us | עצמו |
| 2014 | One Direction: Where We Are – The Concert Film | עצמו |
| 2023 | All of Those Voices - Documentary | עצמו |

### טלוויזיה

| שנה | שם | תפקיד | הערות |
| --- | --- | --- | --- |
| 2006 | If I Had You | ילד שמוצא גופה | סרט טלוויזיה |
| 2012 | iCarly | עצמו | פרק: "וואן דיירקשן" |
| 2016 | איש משפחה | עצמו | פרק: "רוץ, כריס, רוץ" |
| 2018- | אקס פקטור | שופט | עונה 15 |

קישורים חיצוניים
----------------

ויקישיתוף מדיה וקבצים בנושא **לואי טומלינסון** בוויקישיתוף
* 

* אתר האינטרנט הרשמי של לואי טומלינסון (באנגלית)
* לואי טומלינסון, ברשת החברתית פייסבוק

* לואי טומלינסון, ברשת החברתית אקס (טוויטר)

* לואי טומלינסון, ברשת החברתית אינסטגרם

* לואי טומלינסון, ברשת החברתית VK

* לואי טומלינסון, סרטונים בערוץ היוטיוב

* לואי טומלינסון, במסד הנתונים הקולנועיים IMDb (באנגלית)

* לואי טומלינסון, באתר אייטונס (באנגלית)

* לואי טומלינסון, באתר ספוטיפיי

* לואי טומלינסון, באתר סאונדקלאוד (באנגלית)

* לואי טומלינסון, באתר Last.fm (באנגלית)

* לואי טומלינסון, באתר AllMusic (באנגלית)

* לואי טומלינסון, באתר MusicBrainz (באנגלית)

* לואי טומלינסון, באתר דיזר

* לואי טומלינסון, באתר Yandex.Music (ברוסית)

* לואי טומלינסון, באתר Discogs (באנגלית)

* לואי טומלינסון, באתר Songkick (באנגלית)

* לואי טומלינסון, באתר Genius

* לואי טומלינסון, באתר בילבורד (באנגלית)

* לואי טומלינסון, באתר טיידל (באנגלית)

הערות שוליים
------------

1. ↑  One Direction's Louis Tomlinson: Soundtrack of My Life, EW.com (באנגלית)
2. ↑  Shirley Halperin (2017-07-14). "One Direction's Louis Tomlinson Signs with Epic Records – Variety". Variety.com. נבדק ב-2019-05-29.
3. ↑  Mitchell Peters, Louis Tomlinson and Syco Music Part Ways: 'I'm Really Excited for the Future', *Billboard*. July 11, 2020
4. 1 2  Simon Wright (2013-03-24). "Louis Tomlinson: One Direction star's secret family hope to heal rift - Mirror Online". Mirror.co.uk. נבדק ב-2019-05-29.
5. ↑  Dailyrecord.co.uk. "Mums of One Direction stars reveal how the boys have grown into music sensations". Daily Record. נבדק ב-2019-05-29.
6. ↑  Louis Tomlinson's mother, Johannah Poulston, has died, eonline.com (באנגלית)
7. ↑  Doncaster Features: Famous Doncastrian: Louis Tomlinson, on Donny Online, www.donny.co.uk
8. ↑  One Direction (2014). Who We Are. הוצאה לאור: הרפר קולינס. עמוד 276.
9. ↑  One Direction - Louis Interview (VEVO LIFT) - YouTube, www.youtube.com
10. ↑  Neela Debnath, The X Factor 2015: First look at One Direction's Louis Tomlinson at Judges' Houses, Express.co.uk, ‏2015-10-20 (באנגלית)
11. ↑
12. ↑  One Direction to Take an Extended Hiatus in March, PEOPLE.com (באנגלית)
13. 1 2
14. ↑
15. ↑  Christina Lee @MinaAnnLee (2016-12-09). "Louis Tomlinson Teams With Steve Aoki For "Just Hold On": Hear A Snippet". Idolator.com. נבדק ב-2019-05-29.
16. ↑  "Louis Tomlinson pays tribute to his late mother in X Factor performance - BBC Newsbeat". Bbc.co.uk. 1970-01-01. נבדק ב-2019-05-29.
17. ↑  "Louis Tomlinson: 'Zayn has the voice, Harry is cool… then there's me' | Global". The Guardian. נבדק ב-2019-05-29.
18. ↑  "One Direction's Louis Tomlinson signs solo record deal with Sony label Epic". Digitalspy.com. 2017-07-15. נבדק ב-2019-05-29.
19. ↑  Jem Aswad. "Louis Tomlinson Signs With Arista (EXCLUSIVE) – Variety". Variety.com. נבדק ב-2019-05-29.
20. ↑  Louis TomlinsonVerified account (2019-02-27). "Louis Tomlinson on Twitter: "Now then ! #TwoOfUs is out on March 7th. Pre-save it with the link in my bio. It's coming !â€Ś "". Twitter.com. נבדק ב-2019-05-29.
21. ↑  Brandon Choe, Brandon Choe, Louis Tomlinson Part Ways With Simon Cowell’s Syco Music Label, Deadline, ‏12 ביולי 2020 (באנגלית)
22. ↑  OMG! One Direction's Louis Tomlinson signs for football club Doncaster Rovers, CelebsNow, ‏2013-08-01 (באנגלית)
23. ↑  Last Updated: 02/08/13 2:31pm. "Transfer News: One Direction singer Louis Tomlinson has signed for Doncaster | Football News". Sky Sports. נבדק ב-2019-05-29.
24. ↑  "One Direction's Louis Tomlinson to get Gabriel Agbonlahor apology - BBC Sport". Bbc.co.uk. 2013-09-09. נבדק ב-2019-05-29.
25. ↑  "Derby County fan and One Direction star Niall Horan to hold charity football challenge | Derby Telegraph". Web.archive.org. 2014-04-17. נבדק ב-2019-05-29.
26. ↑  "Celtic players backing MAESTRIO charity match | CelticFC | General News". CelticFC. 2014-08-24. נבדק ב-2019-05-29.
27. ↑  Rio's All Stars | CelticFC, web.archive.org, ‏2015-09-23
28. ↑  Paul McStay’s Maestrio team proved too strong as they earned a 3-2 victory against Rio’s All Star team » Rio Ferdinand Foundation, web.archive.org, ‏2015-02-18
29. 1 2
30. ↑  Charlotte Wareing, Edward Roberts, Louis Tomlinson donates £2m to children's charity as Liam Payne helps to make event a roaring success, mirror, ‏2015-08-11 (באנגלית)
31. ↑  Our Patrons - Bluebell Wood | Bluebell Wood, web.archive.org, ‏2015-12-22
32. ↑
33. ↑  Media Contacts and Press Releases, Unicef UK (באנגלית)
34. ↑  Chris Rogers, Louis Tomlinson’s Estranged Father Hopes To Reunite & Heal Rift, Hollywood Life, ‏2013-03-25 (באנגלית)
35. ↑  Hanna Flint, Louis Tomlinson celebrates after his mother gives birth to twins, Mail Online, ‏2014-02-12
36. ↑  Rebecca Pocklington, It's a One Direction wedding!, mirror, ‏2014-07-20 (באנגלית)
37. ↑  Louis Tomlinson's Mom Dies at 43 After Battle With Leukemia, E! Online, ‏Fri Dec 09 14:42:00 GMT+0 2016
38. ↑  הלם: לואי טומלינסון אבא, באתר mako, ‏2015-07-15
39. ↑  Louis Tomlinson confirms that he has become a dad, BBC Newsbeat, ‏2016-01-23 (באנגלית)
40. ↑
41. ↑  Louis Tomlinson Arrested at LAX for Fight with Photographer, PEOPLE.com (באנגלית)
42. ↑  , Twitter
43. ↑  מיטל קויפמן, אחותו של לואי טומלינסון (וואן דיירקשן) מתה במפתיע, באתר ynet, 15 במרץ 2019
44. ↑  Abigail Malbon, Louis Tomlinson's sister Felicite has tragically died aged 18, Cosmopolitan, ‏2019-03-15 (באנגלית)

| ואן דיירקשן |
| --- |
| נייל הורן • לואי טומלינסון • הארי סטיילס • ליאם פיין זאין מאליק |
| אלבומי אולפן | *Up All Night* • *Take Me Home* • *Midnight Memories* • *Four* • *Made in the A.M.* |
| מיני-אלבומים | *iTunes Festival: London 2012* |
| אלבומי וידאו | *Up All Night: The Live Tour* |
| סיבובי הופעות | Up All Night Tour • Take Me Home Tour • Where We Are Tour • On the Road Again Tour |
| טלוויזיה וסרטים | This Is Us • Where We Are – The Concert Film |
| דיסקוגרפיה |

| ואן דיירקשן - סינגלים |
| --- |
| *Up All Night* | "What Makes You Beautiful" • "Gotta Be You" • "One Thing" • "More than This" |
| *Take Me Home* | "Live While We're Young" • "Little Things" • "Kiss You" |
| *Midnight Memories* | "Best Song Ever" • "Story of My Life" • "Midnight Memories" • "You & I" |
| *Four* | "Steal My Girl" • "Night Changes" |
| *Made in the A.M.* | "Drag Me Down" • "Perfect" • "History" |
| שירים אחרים | "One Way or Another (Teenage Kicks)" |

|  |  |
| --- | --- |
| בקרת זהויות עריכת הנתון בוויקינתונים | 
* BnF: cb17905423n (data)
* CANTIC: a11963888
* GND: 1205945520
* ISNI: 0000 0001 3354 9217
* LCCN: no2013103552
* MusicBrainz: 6d390061-b3cd-4db3-b905-e56b7f5357fd
* VIAF: 33161209168539861943
* WorldCat (עם VIAF): 33161209168539861943

 |